**Ordonanță de urgență**

**pentru modificarea și completarea Ordonanţei de urgenţă a Guvernului nr. 118/2021 privind stabilirea unei scheme de compensare pentru consumul de energie electrică şi gaze naturale pentru sezonul rece 2021-2022, precum şi pentru completarea Ordonanţei Guvernului nr. 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei ''Delta Dunării''**

Având în vedere situaţia determinată de creşterea preţului pe pieţele de energie electrică şi gaze naturale la nivel internaţional, precum şi efectele provocate de aceste creşteri, este necesară plafonarea prețurilor la energie electrică și gaze naturale astfel încât preţurile la energie electrică şi gaze naturale plătite de către consumatorul non-casnic să nu agraveze nivelul de sărăcie energetică.

Ținând cont de faptul că operatorii economici s-au confruntat pe perioada stării de alertă cu probleme determinate de existența unor restricții, întreruperea activității, scăderea cifrei de afaceri, toate aceste măsuri au condus la un blocaj al acestor activități economice la nivel național, ceea ce grevează asupra posibilității suportării costurilor suplimentare determinate de creșterea prețului pe piețele de energie electrică,

Având în vedere lipsa unor măsuri imediate de atenuare a impactului produs de costurile în lanț, cu efect multiplicator, derivate în evoluția prețurilor la energie electrică și gaze naturale,

Având în vedere că neimplementarea în regim de urgență a măsurilor propuse cu impact pozitiv asupra sustenabilității economiei naționale, conduce la disfuncționalități majore în lanțurile de producție și distribuție pe toate segmentele de piață, de la industria prelucrătoare până la piața de consum,

Având în vedere importanța asigurării în plan economic și social a unui nivel ridicat de protecție a vieții, sănătății și securității consumatorilor, precum și necesitatea garantării dreptului acestora cu privire la implementarea măsurilor de sprijin stabilite prin norme de nivel primar,

în scopul asigurării unei mai bune funcționalități a pieței de energie și a unui nivel înalt de protecție a consumatorilor cu privire la practicile comerciale, ce pot aduce atingere intereselor economice ale acestora, printr-o protecție sporită a consumatorilor,

luând în considerare beneficiul public generat de asigurarea unui nivel ridicat de protecție a vieții, sănătății, securității și intereselor economice ale consumatorilor, precum şi crearea cadrului legal necesar pentru ca operatorii economici din domeniul energetic să fie descurajați a apela la practici incorecte,

ținând cont că este imperios necesară asigurarea unei discipline riguroase a pieței de energie și un înalt nivel de protecție a cetățenilor în calitatea lor de consumatori,

În considerarea faptului că aceste elemente vizează interesul general public şi constituie o situaţie extraordinară, a cărei reglementare nu poate fi amânată,

În temeiul art. 115 alin. (4) din Constituția României, republicată,

**Guvernul României adoptă prezenta Ordonanță de urgență:**

**Articolul I -** Ordonanţa de urgenţă a Guvernului nr. 118/2021 privind stabilirea unei scheme de compensare pentru consumul de energie electrică şi gaze naturale pentru sezonul rece 2021-2022, precum şi pentru completarea Ordonanţei Guvernului nr. 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei ''Delta Dunării'' nr. 259/2021, publicata in Monitorul Oficial, Partea I nr. 951 din 5 octombrie 2021, aprobată cu modificări și completări prin Legea nr. 259/2021, cu modificările şi completările ulterioare, se modifică și completează:

1. **La** **articolul 1 alineatul (2), litera a) se modifică și va avea următorul cuprins :**

”*a) pentru clienţii casnici - acordarea unei compensaţii unitare în valoare de cel mult 0,291 lei/kWh, în cazul energiei electrice, şi în valoare de cel mult 40% din valoarea componentei preţului gazelor naturale din contractul de furnizare al clientului beneficiar, în cazul gazelor naturale, în condiţiile prevăzute în prezenta ordonanţă de urgenţă;*”

1. **La articolul 2 alineatul (1), litera b) se modifică și va avea următorul cuprins:**

”*b) de către Ministerul Energiei pentru clienţii prevăzuţi la art. 6^1, alin. (1).*”

1. **La articolul 2 alineatul (5), litera b) se modifică si va avea următorul cuprins:**

”*b) prin bugetul Ministerului Energiei, pentru aplicarea schemei de sprijin prevăzute la art. 6^1, alin. (1).*”

1. **La articolul 3 alineatul (1), literele a) și b) se modifică și vor avea următorul cuprins:**

” *a) 1.900 kWh energie electrică, alocat în tranșe lunare, conform anexei;*

*b) echivalentul în kWh a 1.200 m3 de gaze naturale la un factor de conversie de 10,6 kWh per m3, alocat în tranșe lunare, conform anexei*.”

1. **La articolul 4, alineatul (1) se modifică și va avea următorul cuprins:**

”*(1) În vederea regularizării sumelor aferente schemei de sprijin, operatorii de distribuţie de energie electrică/gaze naturale au obligaţia ca, în perioada aprilie-iunie 2022, suplimentar faţă de citirile stabilite conform reglementărilor în vigoare, să efectueze citirea indexului contorului la clienţii casnici și să transmită furnizorilor de energie electrică/gaze naturale datele de măsurare ale acestora, în vederea aplicării schemei de sprijin tuturor clienților casnici care se încadrează în limitele de consum prevăzute la art. 3 alin (1) lit a) și b).*

1. **La articolul 6, alineatul (1) se modifică și va avea următorul cuprins:**

*„(1) Pentru consumul realizat în perioada 1 februrie 2022 - 31 martie 2022, preţurile la energie electrică şi gaze naturale se plafonează, pentru clienţii finali prevăzuţi la art. 1 alin. (1) lit. a), după cum urmează:*

*a) preţul final facturat al energiei electrice se plafonează la cel mult 0,8 lei/kWh, din care componenta de preţ a energiei electrice va fi în valoare de maximum 0,336 lei/kWh;*

*b) preţul final facturat al gazelor naturale se plafonează la cel mult 0,31 lei/kWh, din care componenta de preţ a gazelor naturale va fi în valoare de maximum 0,200 lei/kWh.”*

1. **După articolul 6, se introduce un nou articol, art. 61, cu următorul cuprins:**

”*Art.61 (1) Pentru consumul realizat în perioada 1 februarie – 31 martie 2022 prețurile pentru energie electrică și gaze naturale se plafonează pentru clienții non-casnici, excepție fiind clienții non-casnici care au beneficiat de prevederile Ordonanţei de urgenţă a Guvernului nr. 81/2019 pentru modificarea şi completarea Ordonanţei de urgenţă a Guvernului nr. 115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, precum şi pentru instituirea unei scheme de ajutor de stat privind sprijinirea întreprinderilor din sectoarele şi subsectoarele expuse unui risc important de relocare ca urmare a transferului costului emisiilor de gaze cu efect de seră în preţul energiei electrice, cu modificarile si completarile ulterioare, beneficarii prevăzuți la art. III din Legea 259/2021 pentru aprobarea Ordonanței de urgenta a Guvernului nr. 118/2021, precum și producătorii de energie electrică și termică prin utilizarea drept combustibil a gazelor naturale după cum urmează:*

*a) preţul final facturat al energiei electrice se plafonează la cel mult 1 leu/kWh, din care componenta de preţ a energiei electrice va fi în valoare de maximum 0,525 lei/kWh;*

*b) preţul final facturat al gazelor naturale se plafonează la cel mult 0,37 lei/kWh, din care componenta de preţ al gazelor naturale va fi în valoare de maximum 0,250 lei/kWh.*

*(2) Plafoanele prevăzute la alin. (1) reprezintă preţul final facturat pentru clientul final, având incluse:*

*a) pentru energie electrică - componenta de preţ al energiei electrice, acciza, tarifele reglementate de transport şi distribuţie, serviciile de sistem, certificatele verzi, contribuţia de cogenerare de înaltă eficienţă energetică, costurile de furnizare şi TVA;*

*b) pentru gaze naturale - componenta de preţ al gazelor naturale, costul de transport, tariful de înmagazinare, acciza, tariful de distribuţie, costurile de furnizare şi TVA.*

*(3) Componenta de preţ al energiei electrice prevăzută la alin. (1) lit. a) şi componenta de preţ al gazelor naturale prevăzută la alin. (1) lit. b) nu includ TVA.”*

1. **Articolul 7 se modifică și va avea următorul cuprins:**

*„(1) Diferenţa între preţul mediu ponderat pentru contractele de achiziţii în derulare cu livrare în perioada 1 noiembrie 2021 – 31 ianuarie 2022, şi plafonul maxim de 250 lei/MWh, reprezentând preţul gazelor naturale, în vederea acoperirii consumului clienţilor prevăzuţi la art. 1 alin. (1) lit. a), d), e) şi f) va fi compensată de la bugetul de stat, prin bugetul Ministerului Energiei.*

*(2) Diferenţa între preţul mediu ponderat pentru contractele de achiziţii în derulare cu livrare în perioada 1 noiembrie 2021- 31 ianuarie 2022 şi plafonul maxim de 525 lei/MWh, reprezentând preţul energiei electrice active, în vederea acoperirii consumului clienţilor prevăzuţi la art. 1 alin. (1) lit. a), d), e) şi f), va fi compensată de la bugetul de stat, prin bugetul Ministerului Energiei.*

*(3) Diferenţa între preţul mediu ponderat pentru contractele de achiziţii în derulare cu livrare în perioada 1 februarie 2022 – 31 martie 2022, şi plafonul maxim de 200 lei/MWh, reprezentând preţul gazelor naturale, respectiv 336 lei/MWh, reprezentând prețul energiei electrice, în vederea acoperirii consumului clienţilor prevăzuţi la art. 1, alin. (1), lit. a) va fi compensată de la bugetul de stat, prin bugetul Ministerului Energiei.*

*(4) Diferenţa între preţul mediu ponderat pentru contractele de achiziţii în derulare cu livrare în perioada 1 februarie 2022 – 31 martie 2022, şi plafonul maxim de 250 lei/MWh, reprezentând preţul gazelor naturale, respectiv 525 lei/MWh, reprezentând prețul energiei electrice, în vederea acoperirii consumului clienţilor prevăzuţi la art. 61 alin.(1) va fi compensată de la bugetul de stat, prin bugetul Ministerului Energiei.*

*(5) Prin excepţie de la prevederile alin. (1) şi (2), în perioada 1 noiembrie 2021 – 31 ianuarie 2022 va fi compensată diferenţa dintre preţul de achiziţie al energiei electrice/gazelor naturale şi plafonul de 525 lei/MWh al energiei electrice, respectiv 250 lei/MWh al gazelor naturale, aferent consumului clienţilor intraţi în portofoliul furnizorilor de energie electrică/gaze naturale în regim de ultimă instanţă în perioada 1 noiembrie 2021 – 31 ianuarie 2022, pe durata regimului de ultimă instanţă.*

*(6) Prin excepţie de la prevederile alin. (3), pentru clienții casnici, în perioada 1 februarie 2022 – 31 martie 2022 va fi compensată diferenţa dintre preţul de achiziţie al energiei electrice/gazelor naturale şi plafonul de 336 lei/MWh al energiei electrice, respectiv 200 lei/MWh al gazelor naturale, aferent consumului clienţilor casnici intraţi în portofoliul furnizorilor de energie electrică/gaze naturale în regim de ultimă instanţă în perioada 1 februarie 2022 – 31 martie 2022, pe durata regimului de ultimă instanţă.*

*(7) Prin excepţie de la prevederile alin. (4), pentru clienții non-casnici în perioada 1 februarie 2022 – 31 martie 2022 va fi compensată diferenţa dintre preţul de achiziţie al energiei electrice/gazelor naturale şi plafonul de maxim de 250 lei/MWh, reprezentând preţul gazelor naturale, respectiv 525 lei/MWh reprezentând prețul energiei electrice, aferent consumului clienţilor non-casnici intraţi în portofoliul furnizorilor de energie electrică/gaze naturale în regim de ultimă instanţă în perioada 1 februarie 2022 – 31 martie 2022, pe durata regimului de ultimă instanţă.*

*(8) Documentele justificative ce trebuie prezentate lunar către Autoritatea Naţională de Reglementare în Domeniul Energiei de către furnizorii de energie electrică şi gaze naturale în vederea acoperirii diferenţelor de preţ compensate potrivit alin. (1) - (4) sunt:*

*(i) documentele justificative care atestă cantităţile şi preţurile contractelor de achiziţii în derulare cu livrare în perioada de aplicare a prezentei ordonanţe de urgenţă;*

*(ii) cantitatea de energie electrică/gaze naturale livrată în vederea acoperirii consumului clienţilor prevăzuţi la art. 1 alin. (1) lit. a), d), e) şi f), pentru perioada 1 noiembrie 2021 – 31 ianuarie 2022;*

*(iii) cantitatea de energie electrică/gaze naturale livrată în vederea acoperirii consumului clienţilor prevăzuţi art. 1, alin. (1), lit. a) și la art. 61 alin. (1), pentru perioada 1 februarie 2022 – 31 martie 2022.*

*(9) Documentele justificative ce trebuie prezentate lunar către Autoritatea Naţională de Reglementare în Domeniul Energiei de către furnizorii de energie electrică şi gaze naturale în vederea acoperirii diferenţei de preţ compensate potrivit alin. (5) - (7) sunt:*

*(i) documentele justificative care atestă cantităţile si preţurile aferente achiziţiilor suplimentare de energie electrică/gaze naturale cu livrare în perioada de aplicare a prezentei ordonanţe de urgenţă, realizate în vederea acoperirii consumului clienţilor prevăzuţi la alin. (5) - (7);*

*(ii) cantitatea de energie electrică/gaze naturale livrată în vederea acoperirii consumului clienţilor prevăzuţi la alin. (5) pe perioada 1 noiembrie 2021 – 31 ianuarie 2022*

*(iii) cantitatea de energie electrică/gaze naturale livrată în vederea acoperirii consumului clienţilor prevăzuţi la alin. (6) - (7) pe perioada 1 februarie 2022 – 31 martie 2022.*

*(10) Valorile aferente compensărilor prevăzute la alin. (1) - (7) pentru fiecare furnizor se determină de către Autoritatea Naţională de Reglementare în Domeniul Energiei, în termen de 30 de zile de la data depunerii de către furnizori a documentelor justificative.*

*(11) Autoritatea Naţională de Reglementare în Domeniul Energiei va transmite valorile aferente compensărilor prevăzute la alin. (1) - (7) către Ministerul Energiei, iar acesta efectuează plata către furnizori a sumelor reprezentând valoarea compensării în termen de 15 zile de la data primirii documentelor.*

*(12) Diferenţele de preţ prevăzute la alin. (1) - (7) nu sunt subvenţii legate direct de preţ în sensul art. 286 alin. (1) lit. a) din Legea nr. 227/2015 privind Codul fiscal, cu modificările şi completările ulterioare, şi nu se includ în baza de impozitare a TVA.*

*(13) Sumele aferente comnpensațiilor acordate potrivit alin. (1) – (7) se asigură de la o poziție distinctă de la cheltuieli bugetare prin bugetul Ministerului Energiei”*

1. **După articolul 8 se introduc trei noi articole, art. 9 – 11, cu următorul cuprins:**

„***Art.9.*** *Nerespectarea, de către furnizorii de energie electrică și gaze naturale, a dispoziţiilor prevăzute la art. 1 alin (2) și alin (4), alin. (7) – (12), art.4 alin (1) - (3) și alin. (5), art 6., precum și la art. 61 din prezenta ordonanța de urgentă consituie contravenţie, și se sancţionează cu amendă cuprinsă ȋntre 20 000 lei și 200 000 lei;*

***Art.10.*** *(1) Beneficiarii, clienți finali în calitate de consumatori afectați, ca urmare a unei cereri depuse de aceștia la furnizori sau ca urmare a constatărilor efectuate de autoritățile competente sau de furnizori, au dreptul la măsuri de remediere, după cum urmează:*

*a) recalcularea facturilor întocmite cu nerespectarea dispozițiilor prezentei ordonanțe de urgență și reemiterea acestora fără plata de accesorii determinate potrivit contractului de furnizare;*

*b) restituirea diferențelor de sume stabilite în mod eronat și achitate furnizorilor de energie electrică/gaze naturale, respectiv operatorilor de distribuţie care revând energie electrică clienţilor finali, într-un termen rezonabil ce nu poate depăși 5 zile calendaristice de la data constatării.*

*(2) Recalcularea facturilor în condițiile alin. (1) lit. a) se realizează în termen de 15 zile de la momentul cererii depuse de consumator sau de la data constatărilor efectuate de autoritățile competente sau de furnizori, termenul de plată al facturii prelungindu-se cu această durată.*

*(3) Sunt interzise perceperea de penalități și/sau sistarea furnizării pentru neplata facturilor întocmite eronat.*

***Art. 11.*** *(1) Contravenţiilor prevăzute la art. 9 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, cu excepția prevederile art. 8 alin. (2) lit. a) și ale art. 28, alin. (1).*

*(2) Aplicarea sancțiunilor și măsurilor prevăzute la art. 9 și art. 10, se realizează de către personalul împuternicit al Autorității Naționale pentru Protecția Consumatorilor.”*

1. **Tabelele din Anexă se modifică și vor avea următorul cuprins:**

**Tabel 1. Energie electrică**

|  |  |  |  |  |  |
| --- | --- | --- | --- | --- | --- |
| Luna şi anul | Noiembrie 2021 (30 de zile) | Decembrie 2021 (31 de zile) | Ianuarie 2022 (31 de zile) | Februarie 2022 (28 de zile) | Martie 2022 (31 de zile) |
| Consum zilnic de referinţă (kWh) | 9,93 kWh | 9,93 kWh | 9,93 kWh | 16,72 kWh | 16,72 kWh |
| Consum zilnic de referinţă cu abatere maximă de 10% (kWh) | 10,92 kWh | 10,92 kWh | 10,92 kWh | 18,39 kWh | 18,39 kWh |
| Consum lunar maxim (kWh) (+ maxim 10%) | 297,9 kWh (327,69 kWh) | 307,83 kWh (338,61 kWh) | 307,83 kWh (338,61 kWh) | 468,16 kWh (514,92 kWh) | 518,32 kWh (570,09 kWh) |

**Tabel 2. Gaze naturale**

|  |  |  |  |  |  |
| --- | --- | --- | --- | --- | --- |
| Luna şi anul | Noiembrie 2021 | Decembrie 2021 | Ianuarie 2022 | Februarie 2022 | Martie 2022 |
| Consum zilnic de referinţă (kWh) | 54,97 kWh | 77,6 kWh | 89,11 kWh | 130,68 kWh | 113,40 kWh |
| Consum mediu lunar (kWh) | 1649,05 kWh | 1405,61 kWh | 2762,51 kWh | 3659,16 kWh | 3515,66 kWh |
| Consum mediu lunar (mc) | 155,57 | 226,94 | 260,61 | 345,20 | 331,66 |

**Articolul II**

”(1) Prevederile art. I intra in vigoare la data de 1 februarie 2022.

(2) Prevederile art 9 – 11 intră în vigoare în termen de 10 zile de la data publicării în Monitorul Oficial al României, Partea I.

(3) Începând cu data prevazuta la alin. (1), prevederile art.1 alin. (1) lit b), c), d), e) și f), alin (2) lit b) și alin. (4) - (6) din Ordonanţa de urgenţă a Guvernului nr. 118/2021 privind stabilirea unei scheme de compensare pentru consumul de energie electrică şi gaze naturale pentru sezonul rece 2021-2022, precum şi pentru completarea Ordonanţei Guvernului nr. 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei ''Delta Dunării'', aprobata cu modificari și completari prin Legea nr. 259/2021, cu modificările şi completările ulterioare, își incetează aplicabilitatea.

(4) Incepand cu 1 februarie 2022 clienţii casnici, beneficiari ai ajutoarelor financiare pentru consumatorul vulnerabil de energie, acordate în baza Legii nr. 226/2021 privind stabilirea măsurilor de protecţie socială pentru consumatorul vulnerabil de energie, în situaţia în care compensarea prevăzută ordonta de urgenta este mai mare decât valoarea ajutorului acordat consumatorilor vulnerabili în baza prevederilor art. 7 şi 25 din Legea nr. 226/2021, beneficiază de compensaţia prevăzută la alin. (2) lit. a) din Ordonanță de urgență nr. 118 /2021 cu modificările si completarile ulterioare, calculată ca diferenţă dintre compensarea prevăzută la art. 1, alin. (2) lit a), din Ordonanță de urgență nr. 118 /2021 cu modificările si completarile ulterioare şi nivelul ajutorului acordat pentru acelaşi client casnic în calitate de consumator vulnerabil. Compensarea consumatorului vulnerabil se realizează cu respectarea limitelor maxime de consum prevăzute la art. 3, alin. (1) Ordonanță de urgență nr. 118 /2021 cu modificările si completarile ulterioare.

(5) Începând cu data prevăzută la alin. (1), Anexa la Ordonanța de urgență a Guvernului nr. 118/2021 se modifică și se înlocuiește cu anexa la prezenta ordonanță de urgență.”

**Art. III –** ”Ordonanţa de urgenţă a Guvernului nr. 118/2021 privind stabilirea unei scheme de compensare pentru consumul de energie electrică şi gaze naturale pentru sezonul rece 2021-2022, precum şi pentru completarea Ordonanţei Guvernului nr. 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei ''Delta Dunării'', aprobata cu modificari si completari prin Legea nr. 259/2021, cu modificările şi completările ulterioare, precum şi cu modificările şi completările aduse prin prezenta ordonanţă de urgență, se va republica, după aprobarea acesteia prin lege, dându-se textelor o nouă numerotare.”

**Art. IV.**

“(1) Prin derogare de la prevederile art. 1 alin. (1) lit. f) din Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, publicată în Monitorul Oficial al României, Partea I, nr. 536 din 1 septembrie 2001, aprobată cu modificări prin Legea nr. 769/2001, cu modificările şi completările ulterioare, pentru exerciţiul financiar al anului 2021, la societăţile cu capital integral sau majoritar de stat, precum şi la regiile autonome înființate de stat, profitul contabil rămas după deducerea impozitului pe profit se repartizează în cuantum de minim 90% sub formă de vărsăminte la bugetul de stat în cazul regiilor autonome, ori sub formă de dividend în cazul societăţilor cu capital integral sau majoritar de stat, în condiţiile legii

(2) În cazuri temeinic justificate, Guvernul poate aproba prin hotărâre, repartizarea la bugetul de stat, sub formă de vărsăminte la bugetul de stat în cazul regiilor autonome, ori sub formă de dividend în cazul societăţilor cu capital integral sau majoritar de stat, a unei cote mai mici de 90% din profitul contabil rămas după deducerea impozitului pe profit, dar nu mai puțin de 50% din acesta."

**Prim–ministru,**

**Nicolae - Ionel CIUCĂ**